Iwakken ad d-afen azal n yiwudam deg ungal (ullis). Aṭas n yimazrayen i d-yessumren tiẓriwin tiseklanin yal wa s tarrayt-is yal wa s tbadut-is i d-yessumer i uwadem. Gar teẓriwin-agi i d-ssumren yimazrayen ad nebder tiẓri tasensiwlt d tiẓrizmult tasiwlant i yerran lwelha-nsent ɣer ufardis-agi; maca ma nemmeslay-d fell-as issefk ad d-nemmeslay ɣef uxeddim n yimselɣiyen d isekkawiyen i yefkan tabadut tawurant i uwadem ḥesbsen-t am wakken d aferdis n unagraw asiwlan. Amaẓray V. PROPP deg uxeddim-is ɣef (morphologie du conte) yessaweḍ yessuffeɣ-d 31n twuriwin n yiwudam ur yettbeddilen ara di yal tamacahut. Ireṣṣan ɣef 07 n tigawin (tawuri) deg-sen yessuffeɣ-d inawen-agi n tigawin aka: asaḍ, asaḍ imkerkes, allal, tagellidt, imkellef, amukci d uḥeqqar; maca tarrayt-a ur as-twulem ara i wungal1. Syin A. J. GREIMAS yewwi-d seg uxeddim n V. PROPP maca netta yessufeɣ-d sḍis n yimesgan. Ineggura-a qqnen d tiyuga, yal yiwet temgarad ɣef tayeḍ: amsifaḍ, anermas/ amgay, taɣawsa/ amallal, amnamer.2 Tarrayt-agi n